Skryfkompetisie: 67-woord-gedig vir Mandela-dag 2018 | LitNet
Skryfkompetisie: 67-woord-gedig vir Mandela-dag 2018
LitNet Skryfkompetisies 2018-07-12
Vanjaar word die 100ste herdenking van Nelson Mandela se geboortedag gevier.
In die lig van Mandela-dag op 18 Julie nooi LitNet jou om 'n gedig van 67 woorde te skryf. Jy mag oor enige onderwerp skryf, solank die woordtelling 67 is.
Nelson Mandela het hom vir 67 jaar toegewy aan sosiale geregtigheid. In die gees van Mandela-dag word Suid-Afrikaners aangemoedig om 67 minute van hul tyd op te offer en iets te doen wat tot voordeel van ander is.
Slegs een inskrywing per persoon
Jou inskrywing moet in die vorm van 'n gedig wees.
Die gedig se titel vorm nie deel van die 67 woorde nie.
Let wel: Weens proeflees en redigering kan die woordtelling van jou gedig verander in die weergawe wat op LitNet gepubliseer word. Die inskrywing wat ons ontvang moet egter presies 67 woorde lank wees om vir die prys te kwalifiseer.
Deur in te skryf stem jy daartoe in dat jou inskrywing op LitNet gepubliseer mag word, alhoewel LitNet die reg voorbehou om nie alle inskrywings te publiseer nie.
Jou inskrywing moet jou eie oorspronklike werk wees en mag nog nie voorheen elders verskyn het nie, insluitend op sosiale media.
Deur in te skryf gee jy toestemming dat jy ingeteken word op LitNet se nuusbrief, wat jy een keer per week per e-pos sal ontvang. Jy kan enige tyd uitteken.
Jou inskrywing mag in enige van Suid-Afrika se amptelike tale wees.
Stuur 'n e-pos na [email protected] wat die volgende bevat:
Jou posadres en telefoonnommer
Jou skryfstuk (in die e-pos self of in 'n afsonderlike Word-dokument aangeheg).
Jy kan een van twee boekpakkies wen met die volgende boeke wat deur LAPA-Uitgewers, Penguin Random House, NB-Uitgewers en Protea Boekhuis geskenk sal word:
Sy is so verskriklik eensaam. So verskriklik bang. Haar hart is verskriklik stukkend. Mentje de Vries, 'n Nederlandse oorlogswesie, beleef die Tweede Wêreldoorlog in al sy genadeloosheid. Eers moet sy onderduik in 'n geheime kamp vol Joodse vlugtelinge, en daarna beleef sy die hel wat die tyd net voor die bevryding voorafgaan, wanneer Britse troepe gestuur word om 'n brug in Arnhem oor te neem.
In hierdie bloedige slag word 'n Suid-Afrikaner, wat deel is van die Britse Leër, gewond en die jonge Mentje red sy lewe. Maar wat word van die wesie? Hoe oorleef 'n alleenkind gedurende die berugte Hongerwinter van 1944 en 1945?
Irma Joubert is 'n geliefde naam in historiese fiksie. Al haar vorige romans was topverkopers en met Mentje, kind van Pas-Opkamp sit sy hierdie tradisie voort. Soos gewoonlik is haar navorsing puik.
Die Pas-opkamp het werklik bestaan. Foto's is op die internet beskikbaar.
South African can work
Skrywer: Frans Rautenbach
What will it take to turn South Africa around? In this insightful and provocative book, Frans Rautenbach proposes a complete overhaul of policy thinking, and provides fresh arguments that effectively address South Africa's unemployment, race problems and lack of education. He weighs the pros and cons of rent-seeking, the free market, affirmative action, unions, decentralisation and other issues, and in doing so tackles such contentious topics as racism and white privilege, political correctness, state funding of education, and mounting evidence that trade unions substantially suppress employment growth.
Skrywer: Philip de Vos
'n Versameling stuitige strokies deur Philip de Vos en Piet Grobler wat die wildste, stoutste verwagtinge oortref. Dit het oorspronklik telkens op De Kat se agterblad verskyn. Philip de Vos is 'n bekroonde skrywer, fotograaf en versiemaker van formaat. As kind wou hy dolgraag sirkusnar word – en vandag laat hy met die humor in sy werk 'n ieder en 'n elk glimlag. Piet Grobler is 'n bekroonde illustreerder wat met sy kunswerke stories vertel. Hy het al meer as 80 boeke geïllustreer en illustrasiewerk vir verskeie tydskrifte en koerante gedoen.
Skrywers: Anisa Fielding, Cornel Strydom en Elsbeth Eksteen
Skrywer: Gerda Taljaard
Die laksman se dogter: 'n onderhoud met Gerda Taljaard
Skrywer: Karen Hart
In dié boek deel Karen meer as 100 liplekker maalvleisresepte. Sy begin by hoe jy jou eie maalvleis kan maak, basiese frikkadelle en dan gee sy 'n verskeidenheid resepte van morsjorse tot iets vir die spogtafel. Met lekker resepte vir piekniekbederfies, pastageregte, pasteie en 'n groot verskeidenheid burgers. Met 'n hele arsenaal speserymengsels vir jou koskas, help sy jou om met die afskeepkind van die vleisfamilie iets spesiaals op te tower.
Skrywer: Verna Vels
Karel Kat kom kuier in Blommeland met sy nuwe helikopter. Almal kry 'n kans om saam te ry - selfs koning Rosekrans. Maar sal Liewe Heksie kan help wanneer Karel en die koning per ongeluk in groot moeilikheid beland?
Skrywer: Thomas Pavitte
Ontdek van die grootste kunswerke met hierdie kopkrap-inkleurboek. Alhoewel dit soos 'n spul sirkels lyk, skuil daar op elke bladsy 'n meesterstuk wat wag om onthul te word. Dit sluit bekende kunswerke soos Die soen en Die Venus van Milo in. Besluit net op vyf kleure of kleurskakerings en begin inkleur. Jy gaan ure se inkleurpret hê en boonop die bladsy kan uitskeur om as geskenk vir 'n vriendin te gee of dit vir jou huis te raam. Siedaar, jy het jou eie meesterstuk geskep!
'n 1 000 punte-tot-prente-boek: Diere
Onthou jy nog daardie punte-tot-prente-tekeninge van kleintyd? Herontdek vandag weer hierdie lekker. Verbind die punte, wat in groepe van honderd verdeel is, elk met 'n ander kleur, sodat jy maklik die volgende punt kan kry. Jy het 'n halfuur tot 'n uur per skets nodig asook 'n bietjie konsentrasie en geduld. Die eindresultaat: 'n diereprent wat jy met trots kan raam en jou boonop ure se pret verskaf het. Punte-tot-prente-tekeninge het duidelik hul kinderskoene ontgroei!
Skrywer: Qarnita Loxton
For Kari, sometimes finding love means going back to where you came from.
Being Kari: an interview with Qarnita Loxton
Dana Snyman sien dinge op sy eiesoortige, aweregse manier. In deel een is hy op pad saam met die TV-span van Op pad met Dana. Soos hulle die land deurkruis op soek na stories, beleef Dana nie net die lief en leed van die mense met wie hy gesels nie, maar ook sy eie innerlike reis. Hy kom huistoe met 'n optelhond – en met 'n nuwe manier van kyk. In deel twee kyk hy rugby. In kroeë, township-huisies, saam met oom Frik du Preez en Joost van der Westhuizen. Snaaks, skerp en onthutsend eerlik.
foodSTUFF: Reflections & Recipes from a Celebrated Foodie
Skrywer: Tony Jackman
foodSTUFF is Tony Jackman's refreshingly view of life and the food that goes with it.
He relates every heartache, every joy, and does not shy away from imparting the pain of the loss of a family member or his troubled relationship with his father. The stories of his journey towards adulthood are counterbalanced by rich tales from his life.
foodSTUFF has many meaty recipes, spicy poultry dishes, some of Jackman's eccentric signature dishes, and desserts he likes to spoil his friends with.
The Baking Book includes old favourites and fabulous new ones.
The recipes range from breads, cookie jar fillers, cakes and tarts to fruity bakes, traditional South African favourites and pastries. And it also caters for the health-conscious with recipes for gluten-free bakes and low-sugar options.
Whether you are baking for pleasure or need to take something to work, you're sure to find the perfect recipe here!